แบงก์แห่กู้นอกออกหุ้นกู้สกุลต่างประเทศ
“ทิสโก้” เล็งออกตราสารหนี้สกุลเงินต่างประเทศ 2,000 ล้านเหรียญ ลดต้นทุนระดมเงินรองรับขยายสินเชื่อ
24 ก.ย. 2555

“ทิสโก้” เล็งออกตราสารหนี้สกุลเงินต่างประเทศ 2,000 ล้านเหรียญ ลดต้นทุนระดมเงินรองรับขยายสินเชื่อ 
นางอรนุช อภิศักดิ์ศิริกุล ประธานเจ้าหน้าที่บริหาร ธนาคารทิสโก้ เปิดเผยว่า ธนาคารมีแผนเตรียมออกและเสนอขายตราสารหนี้สกุลเงินต่างประเทศระยะสั้นอายุ 23 ปี วงเงินไม่เกิน 2,000 ล้านเหรียญสหรัฐ เพื่อนำมารองรับการเติบโตของสินเชื่อในระยะยาว โดยจะทยอยออกเสนอขายตามภาวการณ์ของตลาด เนื่องจากมาตรการอัดฉีดเงินเข้าสู่ระบบ (คิวอี) ของธนาคารกลางสหรัฐ ส่งผลให้สภาพคล่องสกุลดอลลาร์ในระบบเพิ่มสูงขึ้น ขณะที่ดอกเบี้ยอยู่ในระดับต่ำ
“การออกตราสารหนี้สกุลเงินต่างประเทศขณะนี้ แม้ว่าจะรวมต้นทุนการป้องกันความเสี่ยงจากอัตราแลกเปลี่ยนแล้ว ก็ยังมีต้นทุนที่ถูกกว่าการออกตราสารหนี้ที่เป็นสกุลเงินบาท ดังนั้นเมื่อมีโอกาสทำได้ต้องรีบทำ เพื่อลดต้นทุนและเพิ่มทางเลือกในการระดมทุนให้หลากหลายขึ้น” นางอรนุช กล่าว
นางอรนุช กล่าวว่า ในช่วง 8 เดือนที่ผ่านมา สินเชื่อของธนาคารมีการเติบโตไปแล้วกว่า 20% โดยเฉพาะสินเชื่อเช่าซื้อรถยนต์ที่ได้รับอานิสงส์จากนโยบายรถคันแรกของรัฐบาล ซึ่งคาดว่าจะทำให้ยอดขายรถยนต์ในประเทศปีนี้เพิ่มขึ้นแตะระดับ 1.2 ล้านคัน
บริษัทหลักทรัพย์ (บล.) เมย์แบงก์ กิมเอ็ง วิเคราะห์ว่า การเติบโตที่โดดเด่นของสินเชื่อเช่าซื้อรถยนต์และรายได้ค่าธรรมเนียม จะทำให้ในสิ้นไตรมาสนี้ธนาคารทิสโก้มีกำไรรายไตรมาสได้สูงสุดเป็นประวัติการณ์ที่ 1,000 ล้านบาท จากส่วนต่างดอกเบี้ยที่เพิ่มขึ้นเป็น 3.1% นอกจากนี้ยังได้ปรับประมาณการกำไรของทิสโก้ในปีนี้เพิ่มขึ้นอีก 5.7% 
ฟิทช์ เรทติ้งส์ เผยการระดมทุนในสกุลเงินเหรียญสหรัฐของธนาคารเอกชนรายใหญ่ที่สุด 3 แห่งของไทย ได้แก่ ธนาคารกรุงเทพ ธนาคารไทยพาณิชย์ และธนาคารกสิกรไทย จะส่งผลกระทบต่ออันดับความน่าเชื่อถือในวงจำกัด การระดมทุนดังกล่าวคิดเป็นสัดส่วนเพียงเล็กน้อยของฐานการระดมทุนของธนาคารเหล่านี้ แต่อาจจะสร้างแรงกดดันต่อภาวะการระดมทุนที่ตึงตัวอยู่แล้ว รวมทั้งสัดส่วนเงินกู้ต่อเงินฝากที่อยู่ในระดับที่ค่อนข้างสูงด้วย 
ก่อนหน้านี้ ธนาคารกสิกรไทยได้ออกเสนอขายหุ้นกู้แบบไม่มีหลักประกันไม่ด้อยสิทธิ (Senior Unsecured Notes) สกุลเงินตราต่างประเทศ อายุ 5 ปี 6 เดือน อัตราดอกเบี้ย 3% ต่อปีจำนวน 500 ล้านเหรียญสหรัฐ นับเป็นการเสนอขายหุ้นกู้สกุลเงินตราต่างประเทศเป็นครั้งแรกในรอบ 16 ปี
ทางด้านธนาคารไทยพาณิชย์ขายหุ้นกู้ต่างประเทศ 7.5 หมื่นล้าน ภายใต้โครงการ MediumTermNote (MTN) Programme มูลค่าไม่เกิน 2,500 ล้านเหรียญสหรัฐ หรือประมาณ 7.5 หมื่นล้านบาท ซึ่งได้มีการเปลี่ยนแปลงเงื่อนไขให้สามารถมีการระดมทุนในรูปแบบของหุ้นกู้ด้อยสิทธิไม่มีหลักประกันได้ นอกจากหุ้นกู้ไม่มีหลักประกัน